1)

67 straipsnis pakeičiamas taip: „67 straipsnis Parodoms skirtų nelaisvėje laikomų paukščių perkėlimo reikalavimai 1. Veiklos vykdytojai perkelia nelaisvėje laikomus paukščius į parodą kitoje valstybėje narėje tik jei gyvūnai atitinka 59 straipsnyje nustatytas sąlygas. 2. Prieš perkeldami nelaisvėje laikomus paukščius į parodą kitoje valstybėje narėje, valstybės narės veiklos vykdytojai gali juos surinkti į vieną toje pačioje valstybėje narėje esantį registruotą ūkį, laikydamiesi šių sąlygų: a) nelaisvėje laikomi paukščiai tame ūkyje lieka ne ilgiau kaip 12 valandų; b) surinkimo metu ūkyje lieka tik atitinkamai parodai skirti nelaisvėje laikomi paukščiai; c) visi ūkyje surinkti nelaisvėje laikomi paukščiai yra kilę tiesiogiai iš registruotų arba patvirtintų ūkių, kuriuose jie nuolat laikomi ir kuriuose jie atitinka 59 straipsnyje nustatytas sąlygas. 3. Parodos, išskyrus skraidymo parodas, veiklos vykdytojas užtikrina, kad: a) į gyvūnų parodą būtų leidžiama įvežti tik tuos nelaisvėje laikomus paukščius, kurie buvo iš anksto užregistruoti dalyvauti parodoje; b) valstybės narės, kurioje vyksta paroda, ūkių kilmės paukščių įvežimas į parodą nekeltų pavojaus parodoje dalyvaujančių paukščių sveikatos būklei arba i) nustatydamas vienodus sveikatos būklės reikalavimus visiems nelaisvėje laikomiems paukščiams, dalyvaujantiems parodoje, arba ii) valstybės narės, kurioje vyksta paroda, kilmės nelaisvėje laikomus paukščius laikydamas atskirose patalpose ar aptvaruose, atskirtus nuo kitų valstybių narių kilmės nelaisvėje laikomų paukščių; c) veterinarijos gydytojas: i) atliktų parodoje dalyvaujančių nelaisvėje laikomų paukščių tapatumo tikrinimus prieš juos įvežant į parodą; ii) stebėtų paukščių klinikinę būklę juos įvežant į parodą ir jos metu. 4. Veiklos vykdytojai užtikrina, kad nelaisvėje laikomi paukščiai, perkelti į parodą pagal 1, 2 ir 3 dalių reikalavimus, iš tokios parodos į kitą valstybę narę būtų perkeliami tik jei jie atitinka šiuos reikalavimus: a) prie gyvūnų pridėtas 81 straipsnyje nurodytas veterinarijos sertifikatas arba b) prie nelaisvėje laikomų paukščių, išskyrus dalyvaujančius skraidymo parodose, pridėti visi šie dokumentai: i) 3 dalies c punkte nurodyto veterinarijos gydytojo išduota deklaracija, kurioje nurodoma, kad 81 straipsnyje nurodytame originaliame veterinarijos sertifikate patvirtinta paukščių sveikatos būklė parodos metu nepablogėjo; ii) 81 straipsnyje nurodytas galiojantis originalus veterinarijos sertifikatas, kurį nelaisvėje laikomiems paukščiams perkelti į parodą išdavė kilmės valstybės narės kompetentinga institucija; c) prie paukščių, kurie dalyvavo skraidymo parodoje, pridėtas 81 straipsnyje nurodytas paukščiams perkelti į skraidymo parodą kilmės valstybės narės kompetentingos institucijos išduotas galiojantis originalus veterinarijos sertifikatas be b punkto i papunktyje nurodyto patvirtinimo, su sąlyga, kad: i) jie perkeliami atgal į kilmės valstybę narę ir ii) numatytas nelaisvėje laikomų paukščių perkėlimas į kilmės valstybę narę bus užbaigtas per 81 straipsnyje nurodyto originalaus veterinarijos sertifikato, kurį nelaisvėje laikomiems paukščiams perkelti į skraidymo parodą išdavė kilmės valstybės narės kompetentinga institucija, galiojimo laikotarpį. 5. 3 dalies c punkte nurodytas veterinarijos gydytojas išduoda 4 dalies b punkto i papunktyje nurodytą deklaraciją tik jei: a) gyvūnai perkeliami atgal į kilmės valstybę narę; b) buvo imtasi tinkamų priemonių, kad numatytas nelaisvėje laikomų paukščių perkėlimas į kilmės valstybę narę būtų užbaigtas per 81 straipsnyje nurodyto originalaus veterinarijos sertifikato, kurį nelaisvėje laikomiems paukščiams perkelti į skraidymo parodą išdavė kilmės valstybės narės kompetentinga institucija, galiojimo laikotarpį; c) įvykdytos 3 dalies b punkte nurodytos sąlygos.“